În iarna 2009-2010, planul era să se termine întreaga secțiune de la Varșovia la granița cu Germania până în primăvara lui 2012, astfel încât capitala să aibă prima sa legătură de autostradă cu rețeaua europeană la timp pentru Campionatul European de Fotbal. Acest scop ambițios a fost periclitat de diferite dificultăți întâmpinate la finalizarea contractelor de construcție, și au apărut întârzieri. Segmentul de de la Stryków la Varșovia urma să fie construit în parteneriat public-privat, dar negocierile între guvern și companiile private interesate de participare au eșuat în februarie 2009 din cauza dezacordului pe termenii de finanțare. Atunci s-a hotărât ca această secțiune să fie construită folosind doar fonduri publice. Noua licitație a început la 27 martie, iar contractele de proiectare și construcție s-au semnat pe 28 septembrie. Tronsonul a fost împărțit în 5 loturi, iar lucrul a început în 2010. Contractorilor li s-a cerut să deschidă autostrada circulației până la Campionatul European de Fotbal. Acest scop a fost unul ambițios și s-a dovedit a fi dificil, dată fiind posibilitatea de întârzieri neașteptate pe parcursul construcției și faptul că consorțiul chinez a abandonat proiectul la mai puțin de un an, licitația pentru acel lot trebuind să fie reluată. Scopul cel nou a fost deschiderea autostrăzii provizoriu înainte de Euro 2012, cu diferite restricții. O vreme nu a fost clar nici dacă acest scop restrâns va fi îndeplinit, dar autostrada s-a deschis în iunie 2012 după lucrări intensive în ultimele luni.